Document ID: 32003L0077

Komisijas Direktīva 2003/77/EK
(2003. gada 11. augusts),
ar kuru groza Eiropas Parlamenta un Padomes Direktīvas 97/24/EK un 2002/24/EK, kas attiecas uz divriteņu vai trīsriteņu mehānisko transportlīdzekļu tipa apstiprinājumu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes Direktīvu 2002/24/EK (2002. gada 18. marts), kas attiecas uz divriteņu vai trīsriteņu mehānisko transportlīdzekļu tipa apstiprinājumu un ar ko atceļ Padomes Direktīvu 92/61/EEK [1], un jo īpaši tās 17. pantu,
ņemot vērā Eiropas Parlamenta un Padomes Direktīvu 97/24/EK (1997. gada 17. jūnijs) par dažām divriteņu vai trīsriteņu mehānisko transportlīdzekļu detaļām un parametriem [2], kas grozīta ar Direktīvu 2002/51/EK [3], un jo īpaši tās 7. pantu,
tā kā:
(1) Direktīva 97/24/EK ir viena no atsevišķām direktīvām, kas attiecas uz EK tipa apstiprināšanas procedūru, kura izveidota ar Padomes Direktīvu 92/61/EEK [4], ko atceļ no 2003. gada 9. novembra ar Direktīvu 2002/24/EK.
(2) Ar Eiropas Parlamenta un Padomes Direktīvu 2002/51/EK (2002. gada 19. jūlijs) par divriteņu un trīsriteņu mehānisko transportlīdzekļu radīto piesārņojošo vielu emisijas līmeņa samazināšanu, ar ko groza Direktīvu 97/24/EK (dokuments attiecas uz EEZ), ieviesa jaunas emisijas robežvērtības divriteņu motocikliem. Šādas robežvērtības piemēro divos posmos; pirmais posms ir spēkā no 2003. gada 1. aprīļa visu veidu transportlīdzekļiem un otrais posms ir spēkā no 2006. gada 1. janvāra jaunajiem modeļiem. Otrajā posmā divriteņu motociklu piesārņojošo vielu emisiju līmeņa mērīšanai izmanto parasto pilsētas testa ciklu, kas noteikts ANO/EEK Noteikumos Nr. 40 un ārpilsētas braukšanas ciklu, kas noteikts Padomes Direktīvā 70/220/EEK (1970. gada 20. marts) par dalībvalstu tiesību aktu tuvināšanu attiecībā uz pasākumiem, kas jāveic, lai novērstu gaisa piesārņošanu, ko rada emisija no mehāniskajiem transportlīdzekļiem [5], kurā jaunākie grozījumi izdarīti ar Komisijas Direktīvu 2002/80/EK [6].
(3) Ar Direktīvu 97/24/EK, kas grozīta ar Direktīvu 2002/51/EK, precizēja I tipa testa ciklu, lai izmērītu piesārņojošo vielu emisijas no divriteņu un trīsriteņu mehāniskiem transportlīdzekļiem. Komisija šo testa ciklu izstrādā līdz galam ar Komitejas pielāgošanai tehnikas attīstībai, kas izveidota saskaņā ar 13. pantu Direktīvā 70/156/EEK (turpmāk "komiteja"), starpniecību un piemēro no 2006. gada.
(4) Jāprecizē atsevišķi II tipa testa dati ikgadējām tehniskām apskatēm, ko paredz Direktīva 2002/51/EK un jānodrošina šo testa datu ierakstīšana Direktīvas 2002/24/EK VII pielikumā.
(5) Attiecīgi jāgroza Direktīvas 97/24/EK un 2002/24/EK.
(6) Šajā direktīvā paredzētie pasākumi ir saskaņā ar atzinumu, ko sniegusi Komiteja pielāgošanai tehnikas attīstībai,
IR PIEŅĒMUSI ŠO DIREKTĪVU.
1. pants
Direktīvas 97/24/EK 5. nodaļas II pielikumu groza saskaņā ar šīs direktīvas I pielikumu.
2. pants
Direktīvas 2002/24/EK VII pielikumu groza saskaņā ar šīs direktīvas II pielikumu.
3. pants
1. Dalībvalstis līdz 2004. gada 4. septembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas korelācijas tabulu.
Dalībvalstis piemēro šos noteikumus no 2004. gada 4. septembra.
Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
2. Dalībvalstis Komisijai paziņo tos savu tiesību aktu galvenos noteikumus, ko tās pieņem jomā, uz kuru attiecas šī direktīva.
4. pants
Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
5. pants
Šī direktīva ir adresēta dalībvalstīm.
Briselē, 2003. gada 11. augustā

Labels: 7
3
8